Publication: Magyar Közlöny
Issue: MK-1998-3 (Year: 1998, Number: 3)
Era: 1990-2004
Section: A Magyar Köztársaság Kormánya a 117/1992. (VII. 29.) Korm. rendeletben a Magyar Alkotóművészeti Alapítványnak, melynek jogutódja
Paragraph Index: 745

2. A Közalapítvány vagyona A vagyon alapvető rendeltetése a Közalapítvány Alapító Okiratban meghatározott céljainak tartós, folyamatos és hatékony szolgálata. Ennek érdekében az alapítványi vagyonon belül el kell különíteni a törzsvagyont, a vállalkozási célú vagyont. Törzsvagyon: a Közalapítvány érdekeit szolgáló, folyamatos működést biztosító tartós elidegenítési tilalom alatt álló vagyoni kör, melyet az Alapító Okirat melléklete tételesen rögzít. Vállalkozási célú vagyon: a Közalapítvány törzsvagyon nélkül számolt, szabad rendelkezésű vagyona, amellyel a Közalapítvány — az idetartozó vagyon értékéig — piaci típusú vállalkozásokban vehet részt. Vagyonértékű jog: a Közalapítvány jogszerű használatában lévő helyiségek bérleti joga és egyéb jogosultsága.

Source: https://magyarkozlony.hu/hivatalos-lapok/e9ece5df1b803966389fe3f2cc916c91a97f50f7/dokumentumok/d6ec0816d47d68d66173457a269e3794322784ac/letoltes